આ પ્રશ્ન ઉપર વિચાર કરો, જો કે આ પ્રશ્ન થોડો ફિલસુફીથી ભરેલો છે, પરંતુ જેવી રીતે મોટાભાગના ફિલસુફી ભરેલા સવાલોનું હોય છે તેમ આ સવાલનું પણ આપણા જીવનમાં ખાસ મહત્વ રહેલું હોય છે. સૌથી વધુ ફાયદાકારી બાબત કઈ છે: ભૌતિક સુખો મેળવવા માટેની એક લગાતાર દોટ કે પછી આંતરિક શાંતિ ભર્યા માર્ગે ચાલતાં રહેવું તે? જો કે તે એકબીજાથી તદ્દન અલગ છે એવું પણ નથી, તેમ છતાં બેમાંથી એકને આપણા જીવનમાં પ્રાથમિકતા આપવી જ પડતી હોય છે. મારો કહેવાનો અર્થ એ છે કે શું આપણે સફળ બનવા ઉપર જ કેન્દ્રિત થઇ જવું જોઈએ કે જે સફળતા મેળવવામાં આપણે નિર્દયી બની જતાં હોઈએ અને જેમાં આપણા સંબંધોનો પણ ભોગ લેવાઈ જતો હોય (આશા રાખું કે આપણા નૈતિક મુલ્યો અને સિદ્ધાંતોની બલી પણ ન ચડી જતી હોય)? કે પછી આપણે થોડાં ઓછામાં સંતોષ રાખીને આપણા કુટુંબને, આપણને જેનો શોખ હોય તેના માટે, કે આપણા આંતરિક સ્ફૂરણા વિગેરેને મોટી પ્રાથમિકતા ગણવી?